เมื่อ3-4วันก่อนมีอาการท้องเสียค่ะ ไม่มีอาเจียน พออาการท้องเสียหาย แต่ยังปวดท้องอยู่อะค่ะ จะปวดเวลาขยับตัว เอี้ยวตัว หรือเดินมากๆอ่ะค่ะ ปกติหรือเปล่าคะ
สวัสดีค่ะ อาการปวดท้องนั้นคงต้องดูตำแหน่งและลักษณะอาการปวดร่วมด้วย จึงจะบอกได้แน่ชัด สาเหตุที่พบได้เช่น-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดโดยหากปวดเวลาขยับหรือเอี้ยวตัวอย่างชัดเจน อาจจะเกี่ยวกับกล้ามเนื้ออักเสบได้เช่นกันการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป